પરંતુ પૂર્વી અને ધારાની ફ્રેન્ડશિપની વાત આ બાબતે એકદમ અલગ છે, બેઉ સખીઓનો સ્કૂલ સમયનો લાગણીભર્યો, ગાઢ અને અનોખો મૈત્રી સંબંધ એક કોમ્યુનિકેશન સાથે આજે પણ એવો જ અકબંધ જળવાઈ રહ્યો છે. રાજકોટમાં વસતા પૂર્વી ભારદ્વાજ અને લંડન સ્થિત ધારા શર્મા બેઉ સ્કૂલ સમયના એક બીજાના બેસ્ટ ફ્રેન્ડ્સ જેઓ પોતાની અનોખી મૈત્રીની વાત ફીલિંગ્સ સાથે શેર કરે છે.. જિંદગીના સૌથી નિર્દોષ અને રસપ્રદ દિવસો બેઉ સખીઓએ સૌરાષ્ટ્રના રાજકોટમાં એક સાથે વિતાવ્યા, અને સ્કૂલિંગ બાદ ભૌગોલિક દ્રષ્ટિએ બેઉ એકદમ અલગ પડી ગયા .! કેમકે ધારા એના ફેમીલી સાથે લંડન સેટલ થઇ!!, વાત 21 વર્ષ પહેલાની છે જ્યારે આપણે ત્યાં મોબાઈલ ફોન કે ઈન્ટરનેટનું અસ્તિત્વ પણ નહોતું, પરંતુ ફ્રેન્ડશિપના આ પ્રેમાળ સંબંધમાં શેરિંગ, કેરિંગ, ઈમોશન્સ અને કોમ્યુનિકેશન, ટ્યુનિંગ, બોન્ડિંગનું સાતત્ય સંપૂર્ણપણે જોવા મળે છે, ધારા અને પૂર્વી બેઉ સખીઓ આ સદગુણોને આત્મસાત કરીને વર્ષોથી એક જ વેવલેન્થમાં સુંદર રીતે પોતાના મૈત્રી સંબંધને ખૂબ સરસ રીતે જીવી રહ્યા છે..!